Den amerikanske tegneren Richard Felton Outcault (1863–1923) ble særlig kjent for *The Yellow Kid* og *Buster Brown*, noen av verdens første tegneserier.
**Richard Felton Outcault** (født 14. januar 1863 i Lancashire i Ohio i USA, død 25. september 1928 i Flushing i New York) var en amerikansk tegneserieskaper, illustratør og maler. Outcault startet tegneserien om *The Yellow Kid*, og blir av mange sett på som oppfinneren av moderne tegneserier.

Liv og virke
------------

### Bakgrunn

Richard Outcault var sønn av Catherine Davis and Jesse P. Outcalt — stavet uten den *u* som deres sønn senere la til. Han studerte ved McMicken Universitys designfakultet i Cincinnati fra 1878 til 1881.

Etter studiene arbeidet han med kommersiell maling for *Hall Safe and Lock Company*.

### Tegneseriearbeid

Outcault begynte sin tegneseriekarriere som oppfinneren Thomas Edisons tekniske tegner og som avistegner for magasinene *Judge* og *Life*, men begynte senere i Joseph Pulitzers *New York World*. Pulitzer brukte Outcaults tegneserier med en eksperimentell fargesammensetning, ved å bruke en enruters fargetegneserie på forsiden, som ble kalt *Hogan's Alley* og viste en scene fra en fiktiv slum. En av seriens figurer, *The Yellow Kid*, ga navn til begrepet «*yellow journalism*». *Hogan's Alley* ble trykket for første gang den 5. mai 1895. Den gule fargen ble plukket ut fordi den var vanskelig å trykke på denne tiden.

I oktober 1896 hoppet Outcault over til William Randolph Hearsts *New York Journal*. Det endte i rettssak hvor navnet «*Hogan's Alley*» gikk til *World* og «*The Yellow Kid*» gikk til *Journal*.

I 1902 lanserte Outcault tegneseriefiguren *Buster Brown*, en rampegutt kledd omtrent som *Little Lord Fauntleroy,* og Tige, hunden hans. Serien ble meget populær, og Outcault lisensierte navnet for å selge *Buster Brown shoes* og mange andre handelsvarer.

I *Journal* begynte Outcault å eksperimentere med flere tegneserieruter og snakkebobler. Selv om han ikke var den første til å bruke slike virkemidler, satte hans bruk av disse standarden for senere serieskapere.

* Outcaults The Yellow Kid fra 1895 og framover regnes som en av verdens første tegneserier. Den oppstod som en kombinasjon av avis- og vitsetegninger.Outcaults *The Yellow Kid* fra 1895 og framover regnes som en av verdens første tegneserier. Den oppstod som en kombinasjon av avis- og vitsetegninger.
* Outcaults tegneserie om Buster Brown begynte i 1902 og ble svært populær.Outcaults tegneserie om *Buster Brown* begynte i 1902 og ble svært populær.

Se også
-------

* *The Yellow Kid*
* *Buster Brown*

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. 1 2   RKDartists, «Richard Felton Outcault», RKD kunstner-ID 61238[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Artists of the World Online, oppført som Richard Felton Outcault, AKL Online kunstner-ID 00098811[Hentet fra Wikidata]
5. ↑   Gemeinsame Normdatei, besøkt 16. desember 2014[Hentet fra Wikidata]
6. ↑   BD Gest', oppført som Richard Felton Outcault, BD Gest' author ID 8799, besøkt 9. oktober 2017[Hentet fra Wikidata]
7. ↑   Gemeinsame Normdatei, besøkt 1. januar 2015[Hentet fra Wikidata]
8. ↑   www.comic-con.org, besøkt 10. september 2021[Hentet fra Wikidata]
9. ↑  Harvey 2016
10. ↑  Dunley 2014, s. 278

Eksterne lenker
---------------

* (en) Richard Felton Outcault – kategori av bilder, video eller lyd på Commons Rediger på Wikidata

* (en) Richard F. Outcault – galleri av bilder, video eller lyd på Commons Rediger på Wikidata
* (en) Richard Outcault på Internet Movie Database Rediger på Wikidata

* (en) Richard Outcault hos The Movie Database Rediger på Wikidata
* (en) Richard Outcault hos American National Biography Rediger på Wikidata

  

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenske Litteraturbanken **·** Encyclopædia Britannica **·** Prabook **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** KulturNav
 |